НПО - Из българското законодателство през изминалата седмица (2-6 ноември)
Из българското законодателство през изминалата седмица (2-6 ноември)
През изминалата седмица 2 – 6 ноември 2015 г. новите законодателни промени и предложение бяха концентрирани почти изцяло в Парламента. Ето и кои бяха те:
I. В Народно събрание бяха внесени за гласуване и приемане следните проекти на:
1. Закон за изменение и допълнение на Закона за социалното подпомагане.
- Законопроектът накратко: Дава се нова дефиниция на социалните услуги като съвкупност от дейности, които се основават на индивидуална социална работа в подкрепа на лицата за тяхното социално включване, и се предоставят в общността и в специализираните институции; фиксира се краен 3-годишен срок за настаняване в специализирани институции на деца хора с увреждания и лица, поставени под запрещение и др.;
- Внесен: от Министерски съвет на 05.08.2015 г.;
- Статус: приет в зала за първо четене на 06.11.2015 г.;
- Предстои – да бъде разгледан в Комисията по труда, социалната и демографската политика и внесен в зала за второ четене и гласуване.
2. Закон за изменение и допълнение на Закона за предучилищното и училищното образование.
- Законопроектът накратко: Гарантирането на човешките права и гражданските свободи чрез информираност за идеологията, историята и наследството на тоталитарния режим се предвижда да се превърне в една от основните цели, които предучилищното иучилищното образование следва да постигне;
- Внесен: от група народни представители на 04.11.2015 г.;
- Статус: разпределен към Комисия по образованието и науката (водеща);
- Предстои – да бъде разгледан в зала за първо четене и гласуване.
3. Закон за изменение и допълнение на Изборния кодекс.
- Законопроектът накратко: Предвижда се въвеждане на машинно преброяване на резултатите от изборите, а случаите, когато това не е възможно поради непреодолими външни обстоятелства – преброяването да се извършва ръчно.
- Внесен: от група народни представители на 05.11.2015 г.;
- Статус: разпределен към Комисията по правни въпроси (водеща);